محمد اکبر خان اکبر

پورا نام محمد اکبر خان ہے. جبکہ اکبر تخلص ہے. اکیس جنوری کو کوئیٹہ میں پیدا ہوئے. ابتدائی تعلیم گورنمنٹ پرائمری اسکول پوسٹل کالونی سے حاصل کی. پانچویں جماعت پاس کرنے کے بعد انھیں گورنمنٹ سنٹرل ہائی سکول جوائنٹ روڈ کوئیٹہ میں داخل کروا دیا گیا جہاں سے میٹرک پاس کیا. مزید تعلیم کے لیے گورنمنٹ سائنس کالج کوئٹہ میں پری انجنئیرنگ میں داخلہ لیا کچھ ہی دنوں بعد ایف ایس سی پری میڈیکل میں منتقل ہوگئے سائنس کالج سے 1995 میں ایف ایس سی کی بعد ازاں اسی کالج میں بی ایس سی میں داخلہ لے لیا ان کے منتخب کردہ مضامین کی. کیمئیا، ارضیات اور ر حیوانیات تھے. 1997 میں بی ایس کرنے کے بعد جامعہ بلوچستان میں شعبہ حیاتیاتی کیمئیا میں داخلہ لیا جہاں سے دو سال بعد ایم ایس سی بائیو کیمسٹری کی ڈگری حاصل کی. 

اس کے بعد وہ کئی بین الاقوامی نجی دواساز اور خوراک ساز اداروں سے منسلک رہے. لکھنے کا آغاز سائنس کالج کے سالانہ مجلے الریحان سے کیا جس میں ان کے اردو اور انگریزی میں مضامین شائع ہوئے. 2015 میں ان کا پہلا سفرنامہ "نیشاپور سے کوالالمپور" مکتبہ یوسفیہ لاہور نے شایع کیا. انھوں نے علامہ اقبال اوپن یونیورسٹی سے ایم بی اے مارکیٹنگ کیا. اردو ادب سے بے پناہ دلچسپی نے انھیں ایم اے اردو کی طرف راغب کیا اور انھوں نے فرسٹ ڈویژن میں ایم اے اردو کی سند حاصل کی. 

دوہزار اکیس میں ان کی دوسری کتاب سفرنامہ سری لنکا "جادونگری میں اذان" فیروز سنز پبلشرز نے لاہور سے شایع کیا. 

شعر و شاعری سے بھی انھیں کافی شغف ہے شعر بھی کہتے ہیں اور بے شمار مشاعروں میں شرکت کر چکے ہیں. کتاب نامہ ویب سائٹ پر ان کے تحریر کردہ ستر سے زائد تبصرہ کتب شایع ہو چکے ہیں. "غائر نظری" کے عنوان سے کالم نگاری بھی کرتے ہیں .